text: نئی دہلی۔25ستمبر۔شمال مشرقی خطے کی ترقیات کے وزیر مملکت (آزادانہ چارج) ، وزیر اعظم کے دفتر میں وزیر مملکت، عملہ ، عوامی شکایات، پنشن، ایٹمی توانائی اور خلائی سائنسز کے وزیر مملکت ڈاکٹر جتیندر سنگھ نے 24 ستمبر 2017 کو جموں وکشمیر سے آئے ہوئے طلباء کے ایک گروپ سے ملاقات کی۔ یہ طلباء فی الحال مرکزی دارالحکومت دیکھنے کی غرض سے آئے ہوئے ہیں۔ بیشتر طلباء 16 سے 20 برسوں کی عمر کے درمیان میں تھے اور بیشتر مختلف سرکاری اسکولوں یا جموں وکشمیر کے ڈگری کالجوں میں زیر تعلیم تھے۔